สวัสดีครับ เมื่อวานโดนผึ้งต่อย 6 ตัว แล้วไปหาหมดที่โรงพยาบาลแล้วฉีดยามา,3เข็ม แต่ทำไมวันนี้ยังรู้สึกหน้ามืด วิ่งเวียงศรีษะ และยังรู้สึกเหมือนมีไข้ อยู่ครับ ยังมีอาการคลื่นไส้อีกด้วย ควรกลับไปพบแพทย์อีกรอบไหมครับ เพราะนอนพักผ่อนตั้งแต่เช้ายังไม่ดีขึ้น โดนที่นิ้ว กลาง2ตัว นิ้ว ชี้1ตัว ก้น 1ขาอ่อน2
สวัสดีค่ะ ผึ้งต่อยอาจทำให้เกิดเหล็กในจากผึ้งฝังลงบนผิวหนัง อาการเช่นอาจมีความรู้สึกคล้ายถูกเข็มแทง รู้สึกปวด ร้อน หรือคันบริเวณที่เกิดเป็นตุ่มบวมขึ้นมา ซึ่งมีจุดสีแดงอยู่ตรงกลางและมีผิวหนังสีขาวอยู่โดยรอบ โดยความเจ็บปวดและตุ่มบวมจากการโดนผึ้งต่อยจะค่อย ๆ ดีขึ้นและหายไปในเวลาไม่กี่ชั่วโมงส่วนอาการทางร่างกายอื่นๆกรณีแพ้พิษหรือเหล็กใน เช่น มีหน้าบวม ตาบวม ผื่นลมพิษขึ้นตามตัว คลื่นไส้ อาเจียนได้ ส่วนเรื่องมีไข้อาจจะไม่ค่อยเจอมากนักหากมีอาการผิดปกติหลายอย่างเช่นหน้ามืด อาจมีความดันต่ำ การคลื่นไส้อาจเป็นจากแพ้รุนแรงได้ ควรกลับไปพบแพทย์ดูว่าจะต้องฉีดยาแก้แพ้เข้าทางกล้ามเนื้อด้วยหรือไม่ เบื้องต้นดื่มน้ำมากๆ พักผ่อน กินยาเพื่อบรรเทาอาการคลื่นไส้ได้